લક્ષ્મણજી સાથે તેનું ભીષણ યુદ્ધ થયું,બંને યોદ્ધાઓ સામસામે અતિશય ઝડપથી,બાણોનો એવો વરસાદ વરસાવતા હતા કે-લોકો સમજી પણ શકતા નહોતા કે તે ક્યારે ભાથામાં થી બાણ કાઢે છે ને ક્યારે ચડાવે છે.બંને ચારણી જેમ વિંધાયેલા અને લોહી લુહાણ થઇ ગયા હતા,છેવટે લક્ષ્મણજીએ કાન સુધી પણછ ખેંચીને-બાણ ને રામની આણ દેતાં કહ્યું કે-હું શ્રીરામ નું નામ લઈને કહું છું કે-શ્રીરામ ધર્મનિષ્ઠ અને સત્યનિષ્ઠ હોય,તો હે બાણ,તું ઇન્દ્રજીત નું માથું ઉડાવી દે.